CELEX: 32020D2232
Language: lv
Date: 2020-12-22 00:00:00
Title: Padomes Lēmums (ES) 2020/2232 (2020. gada 22. decembris) par nostāju, kas Eiropas Savienības vārdā jāieņem Apvienotajā komitejā, kura izveidota ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas, attiecībā uz lēmuma pieņemšanu, ar ko izveido sarakstu ar 25 personām, kuras vēlas un spēj veikt šķīrējtiesnešu pienākumus saskaņā ar līgumu, un par rezerves sarakstu ar personām, kuras vēlas un spēj veikt Savienības šķīrējtiesnešu pienākumus saskaņā ar līgumu

28.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 437/182
               
            
         PADOMES LĒMUMS (ES) 2020/2232
         (2020. gada 22. decembris)
         par nostāju, kas Eiropas Savienības vārdā jāieņem Apvienotajā komitejā, kura izveidota ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas, attiecībā uz lēmuma pieņemšanu, ar ko izveido sarakstu ar 25 personām, kuras vēlas un spēj veikt šķīrējtiesnešu pienākumus saskaņā ar līgumu, un par rezerves sarakstu ar personām, kuras vēlas un spēj veikt Savienības šķīrējtiesnešu pienākumus saskaņā ar līgumu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 50. panta 2. punktu,
         ņemot vērā Līgumu par Eiropas Savienības darbību un jo īpaši tā 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Līgums par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”) tika noslēgts 2020. gada 30. janvārī ar Padomes Lēmumu (ES) 2020/135 (1) un stājās spēkā 2020. gada 1. februārī.
                  
               
                     (2)
                  
                  
                     Ievērojot Izstāšanās līguma 171. panta 1. punktu, Apvienotajai komitejai, kas izveidota ar Izstāšanās līguma 164. pantu (“Apvienotā komiteja”), ne vēlāk kā līdz Izstāšanās līgumā paredzētā pārejas perioda beigām ir jāizveido saraksts ar 25 personām, kuras vēlas un spēj veikt šķīrējtiesnešu pienākumus. Apvienotā komiteja nodrošina, lai saraksts jebkurā brīdī atbilstu šīm prasībām.
                  
               
                     (3)
                  
                  
                     Ievērojot Izstāšanās līguma 171. panta 2. punktu, sarakstā iekļauj tikai tādas personas, kuru neatkarība nav apšaubāma, kuru kvalifikācija atbilst tai, kas viņu attiecīgajās valstīs tiek prasīta iecelšanai augstākajos tiesu varas amatos, vai kuras ir juristi ar atzītu kompetenci, un kurām ir specializētas zināšanas vai pieredze Savienības tiesībās un starptautiskajās publiskajās tiesībās. Sarakstā neiekļauj personas, kas ir Savienības iestāžu, kādas dalībvalsts valdības vai Apvienotās Karalistes valdības locekļi, ierēdņi vai citi darbinieki.
                  
               
                     (4)
                  
                  
                     Savienība un Apvienotā Karaliste ir kopīgi ieteikušas piecas personas šķīrējtiesas priekšsēdētāja amatam, un katra no tām ir ieteikusi desmit personas šķīrējtiesnešu amatam.
                  
               
                     (5)
                  
                  
                     Ir lietderīgi noteikt nostāju, kas Savienības vārdā ir jāieņem Apvienotajā komitejā.
                  
               
                     (6)
                  
                  
                     Turklāt, lai no Savienības puses pastāvīgi atjauninātu 25 personu sarakstu, ir lietderīgi izveidot tādu ekspertu rezervi, kuri vēlas un spēj veikt šķīrējtiesnešu pienākumus saskaņā ar Izstāšanās līgumu un ar kuriem var sazināties,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā ir jāieņem Apvienotajā komitejā, kura izveidota ar Izstāšanās līguma 164. panta 1. punktu, attiecībā uz to, lai izveidotu sarakstu ar 25 personām, kuras vēlas un spēj veikt šķīrējtiesnešu pienākumus saskaņā ar Izstāšanās līgumu, ir:
            
                        a)
                     
                     
                        balstīta uz Apvienotās komitejas lēmuma projektu, kas pievienots šim lēmumam; un
                     
                  
                        b)
                     
                     
                        atbalstīt to, ka Apvienotās komitejas sanāksmes protokolam pievieno piezīmi, kurā izklāstītas procedūras turpmāko priekšsēdētāju izvirzīšanai Izstāšanās līgumā paredzētās šķīrējtiesas priekšsēdētāju sarakstā, kā pievienots šim lēmumam.
                     
                  
         
            2. pants
            Tiek izveidots rezerves saraksts ar personām, kuras Savienība nākotnē var ieteikt, lai aizpildītu vakances 1. pantā minētajā 25 personu sarakstā, kā izklāstīts pielikumā.
         
         
            3. pants
            Apvienotās komitejas lēmumu publicē Eiropas Savienības Oficiālajā Vēstnesī.
         
         
            4. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 22. decembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Padomes Lēmums (ES) 2020/135 (2020. gada 30. janvāris) par to, lai noslēgtu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (OV L 29, 31.1.2020., 1. lpp.).
      
      
         
            
               PROJEKTS
            
            Lēmums Nr. .../2020, ko pieņēmusi Apvienotā komiteja, kas izveidota ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas
            (... gada ...),
            ar ko izveido sarakstu ar 25 personām, kuras vēlas un spēj veikt šķīrējtiesnešu pienākumus saskaņā ar līgumu
            APVIENOTĀ KOMITEJA,
            ņemot vērā Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (1) (“Izstāšanās līgums”) un jo īpaši tā 171. panta 1. punktu,
            tā kā:
            
                        (1)
                     
                     
                        Ievērojot Izstāšanās līguma 171. panta 1. punktu, Apvienotā komiteja ne vēlāk kā līdz minētajā līgumā noteiktā pārejas perioda beigām izveido sarakstu ar 25 personām, kuras vēlas un spēj veikt šķīrējtiesnešu pienākumus.
                     
                  
                        (2)
                     
                     
                        Ievērojot Izstāšanās līguma 171. panta 2. punktu, sarakstā iekļauj tikai tādas personas, kuru neatkarība nav apšaubāma, kuru kvalifikācija atbilst tai, kas viņu attiecīgajās valstīs tiek prasīta iecelšanai augstākajos tiesu varas amatos, vai kuras ir juristi ar atzītu kompetenci, un kurām ir specializētas zināšanas vai pieredze Savienības tiesībās un starptautiskajās publiskajās tiesībās. Šīs personas nav Savienības iestāžu, kādas dalībvalsts valdības vai Apvienotās Karalistes valdības locekļi, ierēdņi vai citi darbinieki.
                     
                  
                        (3)
                     
                     
                        Ņemot vērā Savienības un Apvienotās Karalistes kopīgo ieteikumu par piecām personām šķīrējtiesas priekšsēdētāja amatam un attiecīgos Savienības un Apvienotās Karalistes ieteikumus par katras izvēlētajām desmit personām šķīrējtiesnešu amatam,
                     
                  IR PIEŅĒMUSI ŠO LĒMUMU.
            
               1. pants
               Saraksts ar 25 personām, kuras vēlas un spēj veikt šķīrējtiesnešu pienākumus saskaņā ar Izstāšanās līgumu, ir izklāstīts I pielikumā.
            
            
               2. pants
               Šis lēmums stājas spēkā 2021. gada 1. janvārī.
            
            
               ...,
               
                  
                     Apvienotās komitejas vārdā –
                  
                  
                     līdzpriekšsēdētāji
                  
               
            
            
               (1)  OV L 29, 31.1.2020., 7. lpp.
            
         
      
      
         
            I PIELIKUMS
            
               Apvienotās komitejas Lēmumam Nr. …/2020
            
            Izstāšanās līgumā paredzētās šķīrējtiesas priekšsēdētāji
            
                         
                     
                     
                        Corinna WISSELS kundze
                     
                  
                         
                     
                     
                        Angelika Helene Anna NUSSBERGER kundze
                     
                  
                         
                     
                     
                        Jan KLUCKA kungs
                     
                  
                         
                     
                     
                        Sir Daniel BETHLEHEM kungs
                     
                  
                         
                     
                     
                        Gabrielle KAUFMANN-KOHLER kundze
                     
                  Izstāšanās līgumā paredzētās šķīrējtiesas šķīrējtiesneši
            
                         
                     
                     
                        ES:
                        
                                     
                                 
                                 
                                    Hubert LEGAL kungs
                                 
                              
                                     
                                 
                                 
                                    Helena JÄDERBLOM kundze
                                 
                              
                                     
                                 
                                 
                                    Ursula KRIEBAUM kundze
                                 
                              
                                     
                                 
                                 
                                    Jan WOUTERS kungs
                                 
                              
                                     
                                 
                                 
                                    Christoph Walter HERRMANN kungs
                                 
                              
                                     
                                 
                                 
                                    Javier DIEZ-HOCHLEITNER kungs
                                 
                              
                                     
                                 
                                 
                                    Alice GUIMARAES-PUROKOSKI kundze
                                 
                              
                                     
                                 
                                 
                                    Barry DOHERTY kungs
                                 
                              
                                     
                                 
                                 
                                    Tamara Ćapeta kundze
                                 
                              
                                     
                                 
                                 
                                    Nico SCHRIJVER kungs
                                 
                              
                  
                         
                     
                     
                        Apvienotā Karaliste:
                        
                                     
                                 
                                 
                                    Sir Gerald BARLING kungs
                                 
                              
                                     
                                 
                                 
                                    Sir Christopher BELLAMY kungs
                                 
                              
                                     
                                 
                                 
                                    Zachary DOUGLAS kungs
                                 
                              
                                     
                                 
                                 
                                    Sir Patrick ELIAS kungs
                                 
                              
                                     
                                 
                                 
                                    Dame Elizabeth GLOSTER kundze
                                 
                              
                                     
                                 
                                 
                                    Sir Peter GROSS kungs
                                 
                              
                                     
                                 
                                 
                                    Toby LANDAU QC kungs
                                 
                              
                                     
                                 
                                 
                                    Dan SAROOSHI QC kungs
                                 
                              
                                     
                                 
                                 
                                    Jemima STRATFORD QC kundze
                                 
                              
                                     
                                 
                                 
                                    Sir Michael WOOD kungs
                                 
                              
                  PROJEKTS PIEZĪMEI, KAS PIEVIENOTA AR IZSTĀŠANĀS LĪGUMU IZVEIDOTĀS APVIENOTĀS KOMITEJAS 2020. GADA XX. DECEMBRA SANĀKSMES PROTOKOLAM UN AR KO NOSAKA PROCEDŪRAS TURPMĀKO PRIEKŠSĒDĒTĀJU IZVIRZĪŠANAI IZSTĀŠANĀS LĪGUMĀ PAREDZĒTĀS ŠĶĪRĒJTIESAS PRIEKŠSĒDĒTĀJU SARAKSTĀ
            Apvienotā komiteja šodien pieņēma sarakstu ar 25 personām, kuras vēlas un spēj veikt šķīrējtiesnešu pienākumus saskaņā ar Izstāšanās līguma 171. pantu. Puses atgādina, ka piektā persona priekšsēdētāju sarakstā tika izraudzīta pēc izlozes, kas notika 2020. gada 9. decembrī abu Pušu pārstāvju klātbūtnē.
            Lai laika gaitā nodrošinātu līdzsvaru, būtu jāpiemēro rotācijas princips, saskaņā ar kuru, atbrīvojoties amatam, ko ieņēma tās Puses izvirzītais priekšsēdētājs, kuras kandidāti ieņem trīs vietas piecu personu sarakstā, otra Puse izvirza trīs kandidātus, no kuriem pirmā Puse trīs darba dienu laikā izvēlēsies priekšsēdētāju, lai aizpildītu šo vakanci.
            Ja vakants kļūst tā priekšsēdētāja amats, kuru izvirzījusi Puse, kuras kandidāti ieņem divas vietas piecu kandidātu sarakstā, rotācija nenotiek un minētā Puse izvirza trīs kandidātus, no kuriem otra Puse trīs darba dienu laikā izvēlēsies priekšsēdētāju, lai aizpildītu šo vakanci.
            Attiecīgi priekšsēdētāju sarakstā nekad nebūs mazāk par diviem priekšsēdētājiem, kurus izvirzījusi katra Puse.
            Pēc katras iepriekš minētās aizvietošanas Apvienotajai komitejai būtu jāgroza 25 personu saraksts, pieņemot lēmumu saskaņā ar Izstāšanās līguma 171. pantu.
            Jebkurā gadījumā Apvienotā komiteja pārskatīs 25 personu sarakstu divus gadus pēc šodien pieņemtā Apvienotās komitejas lēmuma stāšanās spēkā. Puses darīs visu iespējamo, lai šīs pārskatīšanas laikā kopīgi ieteiktu piecu priekšsēdētāju sarakstu, kā noteikts Izstāšanās līgumā. Šim sarakstam būtu jāaizstāj iepriekšējais saraksts ne vēlāk kā sešus mēnešus pēc pārskatīšanas sākuma.
            Ja pārskatīšanas procesā nevar panākt vienošanos par piekto priekšsēdētāju, Puse, kuras kandidāti tajā brīdī ieņem divas vietas piecu kandidātu sarakstā, iesaka trīs kandidātus, no kuriem otra Puse trīs dienu laikā izvēlēsies priekšsēdētāju, lai aizpildītu šo vietu sarakstā. Pēc pārskatīšanas Apvienotajai komitejai būtu jāgroza 25 personu saraksts, pieņemot lēmumu saskaņā ar Izstāšanās līguma 171. pantu.
            Visiem kandidātiem, ko viena Puse iesaka izvēlei otrai Pusei saskaņā ar šajā piezīmē izklāstīto procedūru, jāatbilst Izstāšanās līguma 171. pantā noteiktajiem kritērijiem, un, ja Puse pamatoti uzskata, ka tas tā nav, tā patur tiesības iebilst pret šāda kandidāta iekļaušanu vai iecelšanu.
         
      
      
         
            PIELIKUMS
            
               Rezerves saraksts ar kandidātiem, kuri vēlas un spēj veikt Savienības šķīrējtiesnešu pienākumus saskaņā ar Izstāšanās līgumu
            
            Myron NICOLATOS kungs
            Ezio PERILLO kungs
            Vilenas VADAPALAS kungs
            Andreas MÜLLER kungs
            Pierre d’ARGENT kungs
            Radostin Georgiev PETROV kungs
            Costas CLERIDES kungs
            Antonin MOKRY kungs
            Carri GINTER kungs
            Nikolaos MARKOPOULOS kungs
            Jukka SNELL kungs
            János MARTONYI kungs
            Alessandra PIETROBON kundze
            Ignas VEGELE kungs
            Anita KOVALEVSKA kundze
            Kaj I. HOBER kungs
            Matej AVBELJ kungs